NORAKSTS

|  |  |
| --- | --- |
| 20.07.2017. | Nr.9/9 |

**PAR JELGAVAS PILSĒTAS TERITORIJAS PLĀNOJUMA 2009.-2021.GADAM GROZĪJUMU PIRMĀS REDAKCIJAS PUBLISKĀS APSPRIEŠANAS ATKĀRTOTU ORGANIZĒŠANU**

( ziņo I.Meija)

**Atklāti balsojot: PAR – 14** (A.Rāviņš, I.Jakovels, A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, R.Vectirāne, M.Buškevics, D.Olte, A.Garančs, R.Šlegelmilhs, J.Strods), **PRET-** nav, **ATTURAS** – nav,

Saskaņā ar Jelgavas pilsētas domes 2017. gada 23.marta lēmumu Nr.4/2 “Jelgavas pilsētas teritorijas plānojuma 2009.-2021.gadam grozījumu pirmās redakcijas nodošana publiskajai apspriešanai un institūciju atzinumu saņemšanai” (turpmāk – Lēmums) tika nodota publiskajai apspriešanai Jelgavas pilsētas teritorijas plānojuma 2009.-2021.gadam grozījumu pirmā redakcija.

No 2017.gada 6.aprīļa līdz 8.maijam ir notikusi Jelgavas pilsētas teritorijas plānojuma 2009.-2021.gadam grozījumu pirmās redakcijas publiskā apspriešana.

Saskaņā ar Lēmumā noteikto, paziņojums par Jelgavas pilsētas teritorijas plānojuma 2009.-2021.gadam grozījumu pirmās redakcijas publisko apspriešanu 2017.gada 6.aprīlī tika ievietots pašvaldības tīmekļa vietnē [www.jelgava.lv](http://www.jelgava.lv) un laikrakstā “Jelgavas Vēstnesis” un Teritorijas attīstības plānošanas informācijas sistēmā (turpmāk – sistēma), kas saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 8.punktu ir primārā plānošanas dokumentu publicēšanas darba vide un informācijas avots, un plānošanas dokumentus tajā izstrādā, ievērojot normatīvajā aktā par teritorijas attīstības plānošanas informācijas sistēmu noteiktās prasības.

Ņemot vērā tehniskas problēmas sistēmas darba vidē [www.tapis.gov.lv](http://www.tapis.gov.lv), Jelgavas pilsētas teritorijas plānojuma 2009.-2021.gadam grozījumu pirmā redakcija nebija pieejama sabiedrībai sistēmas publiskajā vidē [www.geolatvija.lv](http://www.geolatvija.lv).

Ņemot vērā minēto un pamatojoties uz likuma „Par pašvaldībām” 14.panta otrās daļas 1.punktu, Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi”, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 82., 83., 84. 85. un 86.punktiem un Jelgavas pilsētas teritorijas plānojuma 2009.-2021.gadam grozījumu pirmo redakciju,

**JELGAVAS PILSĒTAS DOME NOLEMJ:**

1. Uzdot Jelgavas pilsētas teritorijas plānojuma grozījumu izstrādes vadītājam atkārtoti organizēt Jelgavas pilsētas teritorijas plānojuma grozījumu pirmās redakcijas (turpmāk – teritorijas plānojuma grozījumi) publisko apspriešanu:
   1. nosakot publiskās apspriešanas termiņu - četras nedēļas, no 2017.gada 1.augusta līdz 2017.gada 29.augustam;
   2. nodrošinot publiskās apspriešana laikā sabiedrībai iespēju iepazīties ar teritorijas plānojuma grozījumu materiāliem izdrukas veidā Jelgavas pilsētas domes administrācijas Klientu apkalpošanas centrā, Lielajā ielā 11, Jelgavā, 131.kabinetā.
2. Paziņojumu par atkārtotu teritorijas plānojuma grozījumu publisko apspriešanu ievietot pašvaldības tīmekļa vietnē [www.jelgava.lv](http://www.jelgava.lv), laikrakstā “Jelgavas Vēstnesis” un Teritorijas attīstības plānošanas informācijas sistēmā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 20.jūlijā